Joriy yilning 21-31 oktabr kunlari Qatarning Doxa shahrida bo‘lib o‘tayotgan yengil atletika bo‘yicha Jahon Chempionatida paralimpiya sportchilarimiz ilk g‘alabani qo‘lga kiritdilar. Bugun musobaqaning birinchi kuni hamyurtimiz Chevarov Bekjon uzunlikka sakrashda 6,65 m natija bilan bronza medaliga sazovor bo‘ldi va yangi Osiyo rekordini o‘rnatdi. Bekjondan tashqari bugun yana 3-ta sportchimiz bellashadilar: yadro uloqtirishda Xaydarov Mavlon, 1 500m yugurishda Murodullayev Ma’rufjon va 100m yugurishda Abdirashidov Mansurlar. Eslatib o‘tamiz ushbu nufuzli musobaqada 2016 yil Rio-de-Janeyroda bo‘lib o‘tadigan yozgi XV Paralimpiya o‘yinlariga to‘g‘ridan-to‘g‘ri yo‘llanmalar beriladi.